 Basi Aya hii iko wazi kabisa kuwa watu wote kuzaliana kwao kulianza kwa Baba mmoja ambae ndie Baba yao wote na Mama mmoja ambae ndiye Mama yao wote, na katika Quraani Allah mtukufu amewaita watu Banii Adama mara saba, na Banii Adama maana yake ni Wana wa Adamu, ndio tukaitwa Binadamu asili yake ni maneno hayo ya Kiarabu, basi wasiokua Binadamu ni wawili tu Baba yetu Adamu na Mama yetu Hawa ambao hao ndio mwanzo wa kizazi ambacho ndio watu wote duniani, wala katika hili hakuna kutafautiana baina ya Waislamu, kutokana na hapa aliyeleta suala hilo ima ni Bilisi Maluuni au ni Mshirkina aliyeritadi lengo lake ni kuingiza utata kwa waislamu wasiofahamu. 